Referendum in su la permanenza del Regn Unii in de l'Union Europea

miniatura|drita|Esempi de scheda per votà
El Referendum in su la permanenza del Regn Unii in de l'Union Europea, ciamaa despess Brexit (da British exit) l'è on referendum faa el 23 de giugn del 2016 indova i cittadin del Regn Unii e de Gibilterra i gh'ha avuu de scernì se restà dent a l'Union Europea o sortì da l'Union. La permanenza del Regn Unii l'è tema de discussion dal 1973, quand che el Regn l'è entraa in de la  Comunità Economega Europea.

L'è staa proclamaa dal European Union Referendum Act 2015, e l'è 'l terz referendum ingles e 'l second a tema Europa, quand che el 67% di ingles l'era a favor de stà in de la CEE.

I sostenidor del "Si" han dii che vess dent a l'Union Europea el permett de avègh on marcaa pussee grand, pussee post de lavor e donca on'economija pussee bona. Inscambi, i euroscettegh han dii che on Regn Unii foeura da l'Union el gh'ha pussee sovranità, che 'l pò gestì mej el problema de l'immigrazzion e de vess liber dai regoll e da la burocrazia europea, che lor troeuven eccessiva, oltra a trovà di noeuv trattaa de liber scambi.

Anca se i sondagg daven per vincent el remain, ossia restà in de l'Union, a la fin el resultaa l'è staa a favor de la sortida da l'Union Europea.

Quand che 'l premier ingles David Cameron l'ha descovert el resultaa l'ha daa i sò dimissioni per ottober e l'è staa sostituii de la Theresa May, e l'è scominciada ona campagna per fà de noeuv el referendum. Domà in del sginee del 2020 el premier noeuv Boris Johnson l'ha firmaa l'accord per el retir del Regn Unii de l'Union europea.

A l'istess temp on poo de person, comé 'l Massimo Doris e 'l Beppe Sala, han dii che gh'è la possibilitàa de portà a Milan i aziend che scappen da Londra.

Riferiment legislativ

La domanda
La prima ideja de domanda la seva: 
Inglés: Should the United Kingdom remain a member of the European Union? 
Gallés: A ddylai’r Deyrnas Unedig aros yn aelod o’r Undeb Ewropeaidd? 
Lombard: Gh'avariel el Regn Unii de restà on member de l'Union Uropeja?  
E i respost eren Si o No

Però despoeu la Commission Elettorala l'ha dii de preferì ona domanda pussee diretta e neutra, donca l'è stada cattada foeura: 
Inglés: Should the United Kingdom remain a member of the European Union or leave the European Union? 
Gallés: A ddylai’r Deyrnas Unedig aros yn aelod o’r Undeb Ewropeaidd neu adael yr Undeb Ewropeaidd? 
Lombard: Gh'avariel el Regn Unii de restà on member de l'Union Uropeja o lassà l'Union Uropeja, e i respost seven Lassà l'Union Uropeja e Restà on member

 Posizion di Partii 
 Posizion Partii politeghSi UEPartii de Lianza de l'Irlanda del NordPartii Verd Inghilterra e Galles Irlanda del Nord ScoziaPartii LaboristaPartii liberal democrategh del Regn UniiNI21Plaid CymruPartii Nazional ScozzesSinn FéinPartii Socialdemocrategh e LaboristaPartii Unionista del UlsterNon UEPartii Unionista DemocrateghPartii Unionista TradizionalUK Independence PartySenza posizionPartii Conservator

Inscambi, tucc i Partii del Parlament de Gibilterra seven a favor de rimanè in l'Union.

Resultaa
StatRemain%Leave%Resultaa GeneralInghilterra13 266 99646,615 188 40653.4LeaveScozia1 661 191621 018 32238RemainGalles772 34747,5854 57252,5LeaveIrlanda del Nord440 43755,8349 44244,2RemainGibilterra19 32295,98234,1RemainRegn Unii16 141 24148,117 410 74251,9Leave

+El resultaa in d'ona barra Lassà l'UE : 17 410 742 (51,9%) Restà in l'UE : 16 141 241 (48,1%) ▲

 Riferiment 
Brexit - WSI

Vos corelaa
Grexit
Sortida del Regn Unii da l'Union Europea

Categoria:Storia inglesa
Categoria:Storia europea